24/08/2009 | Administración LocalMunicipal
Paderne
Ordenanzas do servizo de axuda no fogar

EDICTO O Pleno do Concello de Paderne, en sesión realizada o 30 de xullo de 2009, aprobou inicialmente a ordenanza reguladora do servizo de axuda no fogar e a ordenanza reguladora do prezo público pola prestación do servizo de axuda no fogar. De conformidade co disposto no artigo 17.1 do Real Decreto Lexislativo 2/2004, de 5 de mazo, o expediente de referencia queda sometido a información pública e audienica ós interesados polo prazo de 30 días contados a partir do seguinte da publicación deste anuncio no BOP podendo os interesados examinar dito expediente e presentar as alegacións que consideren oportunas. Dito acordo provisional do Pleno do Concello converterase en definitivo no suposto de que non se presenten reclamacións no prazo antes sinalado. Paderne, 3 de agosto de 2009 O ALCALDE PRESIDENTE ASDO.- CÉSAR LONGO QUEIJO O obxecto do presente regulamento é a adaptación do servizo municipal de axuda no fogar ó establecido na Lei 13/2008 de decembro, de Servizos Sociais de Galicia e á Orde do 22 de xaneiro de 2009 pola que se regula o servizo de axuda no fogar, ó Decreto 143/2007 do 12 de xullo polo que se regula o réxime de autorización e acreditación dos programas e dos centros de servizos sociais, á lei 39/2006 de promoción da autonomía persoal e atención ás persoas en situación de dependencia, ó Decreto 176/2007, do 6 de setembro polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia na Comunidade Autónoma de Galicia, á Orde do 17 de decembro de 2007 pola que se establecen os criterios para a elaboración do Programa individual de atención, fixación das intensidades de protección dos servizos, réxime de compatibilidades das prestacións e xestión das prestacións económicas do sistema para a autonomía e atención á dependencia na Comunidade Autónoma de Galicia.1.- Servizo de axuda no fogar ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar.2.- Son obxectivos do servizo de axuda no fogar: a) mellorar a calidade de vida das persoas usuarias.- b) posibilitar a permanencia das persoas no seu entorno de convivencia habitual.- c) favorecer e potenciar a autonomía persoal no propio domicilio.- d) manter, mellorar e recuperar as redes de relación familiar e social.- e) previr situacións de dependencia e exclusión social.- f) retardar ou evitar a institucionalización.- g) reforzar a solidariedade e potenciar o voluntariado social.- O Servizo de axuda no fogar está dirixido a toda a poboación do Concello de Paderne para a que, de acordo coa valoración técnica correspondente, supoña un recurso idóneo de atención. Deste xeito o servizo atenderá a persoas maiores con déficit de autonomía e persoas con discapacidade, así como a fogares con menores en que se observe necesidade dunha intervención de carácter socio educativo. Tamén poderá dar resposta preventiva e socializadora a diversas situacións de familias en risco de exclusión social. Darase prioridade no servizo a aquelas persoas que teñan recoñecido un dereito de atención dentro do sistema de autonomía e atención as persoas en situación de dependencia. Non poderán ser usuarios do servizo aquelas persoas que poidan beneficiarse dun servizo similar por parte doutras entidades, así como as que presenten un estado de deterioro físico ou psicolóxico tal, que provoque unha valoración técnica de asistencia en centro residencial. De conformidade coa valoración técnica realizada polos servizos sociais, poderán prestarse os seguintes tipos de atención de carácter básico: a) Atencións de carácter persoal na realizacións das actividades básicas da vida diaria, tales como: - Asistencia para levantarse e deitarse. - Apoio no coidado e hixiene persoal, así como para vestirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espacio – temporal. - Apoio a persoas afectadas por problemas de incontinencia. b) Atencións de caracter persoal na realizacións doutras actividades da vida diaria, tales como: - acompañamento fora do fogar para acudir a consultas ou tratamentos. - Apoio na realización de xestións necesarias e urxentes. c) Atención das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Compra de alimentos e outros productos de uso común. - Preparación dos alimentos. - Lavado e coidado das prendas de vestir. - Coidados básicos da vivenda d) Atencións de carácter psico - social e educativo: intervencións técnico – profesionais formativas e de apoio ao desenvolvemento das capacidades persoais, á afectividade, á convivencia e á estruturación familiar.- e) Con carácter complementario, poderá incorporar, entre outros os seguintes tipos de atención: - Actividades de acompañamento, socialización e desenvolvemento de hábitos saudables. - Prestación de teleasistencia. - Adaptacións funcionais do fogar. - Servizos de podoloxía e fisioterapia. Poderán integrarse outras atencións a levar a cabo fora do marco do domicilio, sempre que, de acordo coa prescrición técnica sobre o contido do servicio, incidan de maneira significativa na mellora da autonomía e calidade de vida da persoa usuaria. As atencións prestadas terán carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía. En ningún caso poderán formar parte das actuacións desenvolvidas polo servizo: - a realización de actividades domésticas que non fosen incluídas no proxecto de intervención e no acordo do servizo. - actuacións, que polo seu carácter sanitario, deban ser realizadas por persoal facultativo. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1.- A seren tratadas co respecto debido á súa dignidade.2.- A recibiren unha atención adaptada ás súas necesidades, coa calidade e duración prescritas en cada caso.3.- A coñeceren a organización e o regulamento do servizo.5.- Ao tratamento confidencial dos seus datos de acordo co disposto na lei orgánica 15/1999, do 13 de decembro de protección de datos de carácter persoal.6.- A recibiren a información precisa e clara sobre as posibles modificacións sobrevidas durante a prestación efectiva do servizo.7.- A presentaren queixas e suxestións ao persoal coordinador do servizo sobre o desenvolvemento da prestación. As persoas usuarias terán os seguintes deberes, ademais dos que con carácter xeral se recollen no art.7. da Lei 13/2008 do 3 de decembro de Servizos Sociais de Galicia: 1.- Facilitar a execución das tarefas ó persoal a cargo e poñer á súa disposición os medios materiais necesarios.2.- Colaborar, na medida das súas posibilidades, no desenvolvemento do servizo e nos termos acordados en cada caso.3.- A facilitar e colaborar no seguimento e avaliación do servizo.4.- Respectar a dignidade persoal e profesional das persoas que presten o servizo, así como respectar os limites das súas obrigas laborais.5.- Informar dos cambios persoais, familiares e/ou económicos que puideran dar lugar á modificación, suspensión ou modificación do servizo.6.- Participar no pagamento do servizo nos termos que se establezan.7.- Comunicar con dez días de antelación a ausencia do domicilio que puidese impedir a prestación do servizo. O acceso ó servizo producirase a través dos Servizos Sociais do comunitarios, de acordo coas seguintes modalidades: 1.- Acceso directo a persoas con dependencia recoñecida. O acceso ó servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do programa individual de atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestación do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2.- Acceso a persoas non dependentes. Para as persoas que non teñan o recoñecemento da situación de dependencia, previa prescrición técnica favorable dos servizo sociais comunitarios, empregarase un baremo no que, ademais dos posibles déficits de autonomía, se valoren factores de carácter persoal e socio familiar, o apoio social, a situación da vivenda e outros que dificulten obxectivamente a normalización social a calidade de vida segundo se recolle neste regulamento.3.- De igual maneira á expresada no apartado anterior procederase nas situacións nas que a problemática principal estea relacionada con aspectos convivencias e socio educativos.1. O servizo de axuda no fogar estará integrado nos servizos sociais comunitarios de titularidade municipal e será coordinado por un/unha profesional do equipo técnico dos servizos sociais da entidade local titular do servizo.2. No acceso directo ao servizo para as persoas usuarias con dependencia valorada, a resolución relativa ao programa individualizado de atención terá a consideración de resolución de asignación e incorporación ao servizo.3. No acceso en libre concorrencia será de aplicación o seguinte: a) O procedemento iniciarase por instancia de parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións públicas e do procedemento administrativo común. A solicitude para acceder ao servizo tramitarase nos servizos sociais comunitarios, situados na 1ª planta da casa do Concello, con horario de 10.30 a 14.30h, e irá acompañada da documentación necesaria para cada caso, de acordo coa indicada a continuación: * Fotocopia do DNI da persoa interesada * Tarxeta sanitaria * Informe médico segundo o modelo facilitado no concello * Xustificantes da capacidade económica do usuario: declaración da renda ou certificación de imputacións, xustificantes de pensións, prestacións ou rendas de traballo, alugueiros, certificados de rendemento de capital mobiliario, recibos catastrais. *Declaración xurada da situación económica. *Certificado de minusvalía, se fora o caso. *outros que se estimen oportunos b) Unha vez comprobado o empadroamento do potencial usuario, o/a traballador/a social dos servizos sociais comunitarios realizara as entrevistas que considere necesarias, así como a correspondente visita domiciliaria e determinará, mediante informe social preceptivo e vinculante a idoneidade do servizo así como a intensidade recomendable para cada caso concreto.- c) Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. d) O órgano competente para ditar a resolución será o/a alcalde/sa, que poden delegar esta competencia de conformidade co disposto no artigo 21.3º da Lei 7/1985, do 2 de abril, reguladora das bases do réxime local.4. Unha vez notificada a resolución de concesión do servizo, deberán acordarse, entre os servizos sociais comunitarios do concello e a persoa usuaria, as condicións básicas da prestación, que se plasmarán no acordo de servizo segundo o anexo II desta ordenanza.- 5. No caso de extrema e urxente necesidade debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais de atención primaria e sen prexuízo da posterior instrución do correspondente expediente.6. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais da entidade local titular do servizo. Para estes efectos estarase ao previsto na lexislación en vigor sobre voluntariado.7. No caso de tratarse de intervencións de carácter socio educativas derivadas dun diagnóstico de desestruturación familiar, deberán incorporarse ao proceso, de acordo coas circunstancias do fogar de que se trate, algunha das seguintes figuras profesionais: técnico superior en integración social, diplomado en educación social ou diplomado en traballo social.8. Ábrese unha lista de agarda para todos aqueles potenciais usuarios aos que lles afecte algunha das seguintes circunstancias, previa valoración das súa situación persoal ao abeiro do baremo establecido no anexo I da presente ordenanza: a) Que o potencial usuario dificulte a labor técnica de valoración da solicitude realizada. b) Que as funcións para as que se solicita o servizo de axuda no fogar non estean contempladas como funcións propias do servizo. c) Falta de dispoñibilidade do servizo, motivada por razóns de capacidade económica e do persoal dispoñible.9. Entregarase a cada usuario copia do presente regulamento A persoa que exerza como responsable técnico do servizo garantirá, mediante a coordinación coas auxiliares ou de ser o caso, co persoal técnico da empresa adxudicataria do servizo, visitas a domicilio, etc, a supervisión do mesmo, que será realizada sempre que as circunstancias o fagan necesario e como mínimo cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e acordo do servizo. A intensidade do servizo determinarase en horas mensuais de atención, con carácter xeral, distribuídas en función das necesidades da persoas usuaria e do informe técnico do/a traballador/a social.- A intensidade do servizo para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexíbel e conforme co proxecto de intervención, de maneira que cando menos se garanta a cobertura das necesidades de atención de carácter persoal na realización de actividades básicas da vida diaria relacionadas no artigo 4a) da presente ordenanza, todos os días da semana. Nos restantes casos a intensidade do servizo virá determinada na prescrición efectuada polo/a traballador/a social. Prevese un máximo de dúas horas diarias de atención, sen prexuízo de que excepcionalmente e por causas debidamente xustificadas, previo informe xustificativo do/a traballador/a social dos servizos sociais comunitarios, sexa conveniente estender dito máximo. Establecese un limite horario de prestación entre as 8:00h e as 20:00h, de luns a venres.- a) renuncia da persoa usuaria. b) Cambio de programa individualizado de atención ou do proxecto de intervención que implique un cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello. d) Falecemento da persoa usuaria. e) Incumprimento reiterado dos deberes e obrigas establecidas no presente regulamento. f) Falta do pagamento do servizo durante 6 meses consecutivos. g) Desaparición das causas que motivaron a concesión do servizo. h) Superación dos tres meses de baixa temporal. i) Baixa no padrón municipal de habitantes. j) Falta de colaboración do usuario ou da familia na consecución dos obxectivos previstos. Sendo necesario informe razoado do técnico coordinador do servizo. a) ausencia temporal do domicilio por un máximo de tres meses, acreditando as causas que motivan a ausencia. b) modificación temporal das causas que motivaron a concesión do servizo: poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía e atención ás persoas en situación de dependencia, suposto no que se estará ó disposto na correspondente normativa reguladora. A auxiliar que preste o servizo será acompañada polo técnico/a responsable para o inicio da prestación no domicilio do usuario, con indicación concretas das tarefas a realizar, segundo o establecido no acordo. O cambio de auxiliar será comunicado polo coordinador/a do servizo á persoa usuaria con, a lo menos, un día de antelación. En tódolos casos o/a novo/a auxiliar será presentado/a ó/á usuario/a nas mesmas condicións que ó inicio da prestación. No suposto de cesación do servizo por parte da empresa, no caso de que o servizo estivese externalizado, comunicarase cun preaviso de 30 días, neste caso a entidade que pretende cesar continuará na prestación dos servizos ata a aprobación do cambios da empresa pola entidade local. A entidade ten a disposición dos usuarios do servizo de axuda no fogar un libro de reclamacións. Das queixas presentadas, remitirase orixinal ao Servizo de Inspección do órgano correspondente. O servizo de axuda no fogar financiarase con cargo ao orzamento municipal, coas achegas da Comunidade Autónoma e da Deputación Provincial e coas aportacións das persoas usuarias. A achega económica dos/as usuarios/as regularase mediante ordenanza fiscal municipal, de acordo co establecido no artigo 17 da Orde de 22 de xaneiro de 2009 pola que se regula o servizo de axuda no fogar.- O servizo de axuda no fogar é un servizo de competencia municipal e poderá prestarse mediante xestión directa da propia entidade local ou ben mediante contrato de xestión de servizo público, tal e como establece o artigo 154 e seguintes do Real Decreto Lexislativo 2/2000, do 16 de xuño polo que se aproba o texto refundido da Lei de contratos das administracións públicas. a) O servizo estará coordinado por un técnico en servizos sociais cunha cualificación mínima de diplomatura universitaria na area de servizos sociais, preferentemente diplomado/a en Traballo Social ou asistente social. No caso de que o número de persoas usuarias sexa menor de 50, o persoal técnico mínimo esixible será de 0.02 profesionais en cómputo de xornada completa por persoa usuaria. Nos demais casos aplicarase a seguinte táboa: Correspóndenlle ó/á coordinador/a do servizo as seguintes funcións: -Programación e organización xeral do servizo. -Xestións para a o financiamento. -Recepción da demanda e valoración das necesidades de acordo co baremo establecido. -Realización das visitas domiciliarias necesarias tanto para a valoración como para o seguimento. -Deseño ou supervisión do proxecto individualizado de intervención e acordo do servizo coa persoa usuaria. -Elaboración ou supervisión do plan de traballo asignado á auxiliar. -Seguimento ou supervisión do proxecto de intervención. -Coordinación co resto dos profesionais que interveñen, tanto da entidade local como de entidades externas. b) O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atender a persoas afectadas por déficit de autonomía, deberán estar en posesión do título de formación profesional de grao medio de atención sociosanitaria ou equivalente, regulado por Real Decreto 496/2003, de 2 de maio, ou en posesión do certificado de profesionalidade de atención socio sanitaria a persoas no domicilio ou equivalente, regulado no Real Decreto 1379/2008, de 1 de agosto, polo que se establecen os certificados de profesionalidade da familia profesional de servizos socioculturais e a comunidade. Funcións: -Asistencias, de atención persoal e doméstica. -Educativas sobre habilidades sociais básicas. -Favorecer a participación do usuario e non substituílo naquelas funcións que poida desenvolver por si mesmo. -Outras complementarias para o desenvolvemento persoal a vida diaria. -De colaboración e coordinación co resto dos profesionais que interveñen. C) Educador/a Familiar: -Atencións de carácter psicosocial e educativo: intervencións técnico - profesionais formativas e de apoio ao desenvolvemento das capacidades persoais, á afectividade, á convivencia e á integración na comunidade así como a mellora da estructuración familiar. D) Voluntariado: -Compañía e acompañamento en actividades de lecer. -Calquera outra acordada no proxecto de intervención e que non sexa susceptible de responsabilidade por parte doutro profesional. Contarase cun expediente individual para cada caso que conterá, como mínimo, a seguinte documentación: * solicitude (para usuarios de libre concorrencia) * baremo para a determinar asignación do servizo de libre concorrencia. * informe social, asinado por un traballador/a social da entidade titular do servizo. * proxecto de intervención. * acordo de servizo asinada entre a entidade titular do servizo e a persoa usuaria. * impreso de domiciliación bancaria. En todo caso o tratamento da información contida nos expedientes realizarase de acordo coa normativa vixente en materia de protección de datos de carácter persoal. Para todo o non previsto na presente ordenanza, se estará ó establecido na orde do 22 de xaneiro de 2009 pola que se regula o servizo de axuda no fogar.- Coa entrada en vigor da presente ordenanza queda derogada a anterior Ordenanza reguladora do Servizo de Axuda no fogar.- A presente ordenanza entrará en vigor o día seguinte da publicación do seu texto integro no Boletín Oficia da Provincia, permanecendo en vigor ata a súa modificación ou derogación expresas.- (modalidade de prestación básica de servizos sociais de atención primaria) O valor asignado en función da falta de autonomía das persoas será o que se deduza da valoración realizada polos órganos oficiais competentes para a valoración da discapacidade e do grao de dependencia. As persoas dependentes valoradas que polo calendario oficial de implantación teñan dereito á prestación pola vía de acceso directo do sistema da dependencia (PIA con posible asignación de servizos de axuda no fogar), non poderán acceder polo sistema de libre concorrencia. A asignación de valor en función do factor autonomía persoal realizarase de acordo coa seguinte táboa: Antecedentes relevantes: Tipo de servizo a prestar 4 Perfil dos/as profesionais Outros servizos: 1 Identificación do expediente en SIUSS 2 Número de orde desta intervención en relación co total realizadas neste expediente 3 Tipoloxía SIUSS 4 Pódese empregar a tipoloxía SIUSS Existencia: Servizos/apoios: Nº de horas semanais: Obxectivos do servizo proposto: Técnico responsable: Asdo.: ACORDO DO SERVIZO Reunidos en Paderne, o día___ de ___________ de 200__, dunha parte D/Dª________________ con DNI nº______________en representación de D/Dª ______________________ con DNI nº ____________________ E de outra D. Jordan Cavanagh Catarig en calidade de alcalde presidente do Concello de Paderne.1.- Que o Concello de Paderne, prestará o Servizo de Axuda no Fogar á persoa arriba citada, dende o día___________ de ____________de 200__.- 2.- Que a prestación do servizo de axuda no fogar realizarase por un plazo inicial de ___________________________ con posibilidade de prorroga segundo valoración técnica dos Servizos Sociais Municipais.- 3.- Que o servizo de Axuda no Fogar se levará a cabo os días da semana__________________ en horario de ______________ por un total de _______horas semanais.- 4.- Que atendendo á lexislación aplicable no momento, a persoa usuaria comprometese a aportar______________ euros mesuais como contribución á prestación do servizo.- 5.- Que a persoa usuaria realizará os pagos correspondentes no Banco Banesto na conta do Concello de Paderne. As liquidacións do prezo pagaranse na primeira semana do mes seguite.- 6.- Que de acordo co proxecto de intervención establecido para o caso, as actividades que se fixan inicialmente para o desenvolvemento do SAF son as seguintes:  atencións de carácter persoal  atencións de carácter doméstico  atencións de apoio social  atencións de carácter socio-educativo  atencións de carácter técnico e complementario  ______________________________________ 7.- Que as tarefas que se fixan inicialmente para o desenvolvemento do SAF, e que serán levadas a cabo polo/a auxiliar son as seguintes: 8:- Que, así mesmo a persoa usuario, a súa familia ou persoas achegadas se comprometen a levar a cabo as seguintes tarefas: 9.- Que as modificacións que puidese haber nas condicións inicialmente estipuladas neste acordo, deberán ser recollidas nun documento novo asinado pola persoa usuaria e a persoa responsable do SAF, sendo anexadas ó acordo orixinal.- 10.- Que o servizo será prestado atendendo á lexislación vixente onde están recollidos os dereitos e obrigas da persoa usuaria, baixas temporais e causas de extinción.- Ambas partes dan a súa conformidade ó presente acordo de prestación do SAF e o asinan en Paderne, ____de ____________de 200__ A persoa usuaria o Alcalde - Presidente CADRO DE PERSOAL Poderase contar cun numero maior de auxiliares de axuda no fogar en función das subvencións coas que se conte para a prestación do servizo.- De conformidade co previsto no artigo 117, en relación co artigo 41. b) do Texto Refundido da Lei de Facendas Locais, aprobado por Real Decreto Lexislativo 2/2004 de 5 de marzo, este Concello establece o prezo público pola utilización do servizo de axuda no fogar. Os feitos susceptibles de producir unha liquidación do prezo publico serán os da prestación dos traballos de axuda no fogar establecidos no artigo 4 da ordenanza reguladora do servizo.- 1. Considerarase persoa usuaria do servizo aquela para a que se solicita o servizo, e no caso particular da intervención con familias, entenderase como persoa usuaria un dos membros adultos da unidade de convivencia responsables dos menores que forme parte dela.2. A capacidade económica das persoas usuarias do SAF calcularase en atención á súa renda, e se é o caso, ao seu patrimonio. Teranse en conta, ademais, as persoas convivintes e economicamente dependentes da persoa usuaria.3. A renda valorarase atendendo aos ingresos netos que perciban: · rendementos de traballo, incluídas pensións e prestacións de carácter social, calquera que sexa o seu réxime do ano anterior.- · os rendementos de capital mobiliario e inmobiliario cando superen os 360.61E · os rendementos das actividades económicas.- 4. Para o cómputo do patrimonio estarase ao disposto na normativa fiscal en vigor sobre o patrimonio.- Así mesmo terase en conta o 5% do valor catastral dos bens rústicos e urbanos.- 5. No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6. A capacidade económica por razón de renda determinarase dividindo a renda ou rendas computables, de acordo co número anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7. A capacidade económica resultante será a correspondente á renda da persoa usuaria, calculada de acordo cos números anteriores, ó que se lle restarán os gastos de aluguer ou amortización da vivenda habitual.- Aos efectos previstas para a aplicación das tarifas do artigo 4, establécese o prezo da hora de prestación do servizo en 7.70 € para os días laborais e 10.00 € para domingos e festivos, revisables anualmente e de forma automática segundo o índice de prezos ao consumo publicado polo instituto nacional de estatística.- Artigo 5.- PARTICIPACIÓN NO FINANCIAMENTO DO SERVIZO POR PARTE DAS PERSOAS USUARIAS.- 1.- No caso de que a capacidade económica da persoa usuaria sexa igual ou inferior ó indicador público de rendas de efectos múltiples (IPREM) quedará exenta da obriga de participar no custo do servizo.2.- Para o resto dos suposto terase en conta a seguinte táboa: As porcentaxes expresadas aplicaranse sobre o custo da hora do servizo, que se fixa.- 3. Sen prexuizo do establecido no punto anterior, poderán preverse excepcións aos criterios xerais no caso en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada do órgano competente para acordar a concesión do servizo, da que en todo caso deberá deixarse constancia no correspondente expediente. A obriga de pagamento do prezo público regulado nesta ordenanza, nace dende que se inicia a prestación do servizo de axuda no fogar. As liquidacións de prezos practicaranse por meses tipo de 4,35 semanas e aboaranse nos primeiros quince días naturais do mes seguinte.0 abono efectuarase mediante cargo na conta corrente ou libreta de aforros que o solicitante do servizo deberá indicar no modelo oficial de solicitude. No caso de suspensión temporal do servizo, o usuario quedará exento de pago durante o tempo no que non se lle preste o servizo. Para todo o non previsto na presente Ordenanza, se estará ao establecido na Orde do 22 de xaneiro de 2009. Coa entrada en vigor da presente ordenanza fiscal queda derogada a anterior Ordenanza fiscal reguladora do prezo publico pola prestación do servizo de axuda no fogar.- A presente ordenanza fiscal entrará en vigor o día seguinte da publicación do seu texto íntegro no Boletín Oficial da Provincia, permanecendo en vigor ata a súa modificación ou derrogación expresas, quedando derogada a anterior ordenanza fiscal do prezo público pola prestación do servizo de axuda no fogar.-